ሩዋንዳ ኮሮናን ለመከላከል የተላለፈውን ሰዓት እላፊ ገደብ የጣሱ 1 ሺህ 400 ሰዎች አሰረች፡፡
ባሕር ዳር፡ ሚያዝያ 29/2012 ዓ.ም (አብመድ) ሩዋንዳ በመዲናዋ ኪጋሊ የኮሮና ወረርሽኝን ለመከላል ያስተላለፈችውን የሰዓት እላፊ ገደብ የጣሱ 1 ሺህ 400 ሰዎች አስራለች፡፡ ሰዎቹ የታሰሩት አሳሳቢውን የኮሮና ወረርሽኝ ለመቆጣጠር መንግሥት የጣለውን የሰዓት እላፊ ገደብ በመጣሳቸው እንደሆነ ፖሊስ አስታውቋል፡፡ የሩዋንዳ መንግሥት ወረርሽኙን ለመቆጣጠር በአካባቢው ሰዓት አቆጣጠር ከምሽት 2፡00 እስከ ንጋት 11፡00 የሰዓት እላፊ ገደብ ጥሏል፡፡ ነገር ግን ሞተረኞችና እግረኞች ከተፈቀደው ጊዜ ውጭ ሲንቀሳቀሱ በመገኘታቸው በቁጥጥር ስር ውለዋል፡፡ፖሊስ እንደገለጸው በቁጥጥር ሥር የዋሉት ሰዎች በስታዲየሞችና ሌሎች የስፖርት ማዘውተሪያ ቦታዎች እንዲያርፉ በሩዋንዳ እስከ ትናንት 268 ሰዎች በቫይረሱ እንደተያዙ መረጋገጡንና ከእነዚህ ውስጥ 130 ማገገማቸውን ሲ ጂ ቲ ኤን ዘግቧል፡፡በአብርሃም በዕውቀት